# MANCOMUNITAT D’AIGÜES DE LES GARRIGUES

JUNTA GENERAL

\_\_\_\_\_\_\_\_\_\_\_\_\_\_

**ACTA Núm. 1/2020**

**DE LA SESSIÓ DE CONSTITUCIÓ DE LA JUNTA GENERAL**

**CELEBRADA EL DIA 21 DE DESEMBRE DE 2020**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**ASSISTEIXEN**

President

|  |  |  |
| --- | --- | --- |
| 1 | FRANCESC J. ESQUERDA TAMARIT | GRANYENA DE LES G. |

|  |  |  |
| --- | --- | --- |
| 2 | VICTOR MASIP ROMERO | L’ALBAGÉS |
| 3 | RAMON MARIA LLIMÓS MONTAGUT | L’ALBAGÉS |
| 4 | ANNA FELIU MORAGUES | L’ALBI |
| 5 | ADRIA VIVES RUFIE | L’ALBI |
| 6 | JAUME MESSEGUE FARRAN | ALCANÓ |
| 7 | ANTONI FARRUS FARRAN | ALCANÓ |
| 8 | FERMI MASOT AYMI | ASPA |
| 9 | RAMON XAVIER VIDAL | BELLAGUARDA |
| 10 | ÒSCAR R. ACERO GIRAL | BOVERA |
| 11 | MIQUEL ANGEL MASIP FARRÉ | BOVERA |
| 12 | MERCÈ RUBIÓ CARRÉ | CERVIÀ DE LES G. |
| 13 | JOSEP MARIA MORAGUES PERRAMON | CERVIÀ DE LES G. |
| 14 | JOSEP CIVIT ORO | COGUL |
| 15 | ANNA TORRES FERNANDEZ | COGUL |
| 16 | JOSEP CUNILLERA BOLDÚ | ESPLUGA CALBA |
| 17 | RUBEN MARTINEZ GONZALEZ | ESPLUGA CALBA |
| 18 | RAMON MANUEL ANDRES MIRO | LA FLORESTA |
| 19 | JORDI ARBOS GABARRO | FULLEDA |
| 20 | OSCAR COPONS NOGALES | FULLEDA |
| 21 | ELENA LLAURADO POMAR | LA GRANADELLA |
| 22 | MARIO FLIX PRATS | LA GRANADELLA |
| 23 | IGNASI VIDAL BALTASAR | GRANYENA DE LES G. |
| 24 | LLUIS DALMAU ALMACELLAS | JUNCOSA |
| 25 | RAMON PIÑOL SENTIS | LLARDECANS |
| 26 | JOSEP VIDAL SEBASTIA | LLARDECANS |
| 27 | JORDI GAYA MASANA | ELS OMELLONS |
| 28 | RAMON AIXALA SOLE | ELS OMELLONS |
| 29 | JAUME ESTRADÉ VALL | POBLA DE CÉRVOLES |
| 30 | MONTSERRAT MARTI RIBES | POBLA DE CÉRVOLES |
| 31 | ALEIX DUAIGUES ARBONES | SARROCA DE LLEIDA |
| 32 | MERITXELL RIBES REVES | SARROCA DE LLEIDA |
| 33 | ISAIES COS VALLES | SENAN |
| 34 | MARC SALTO TOUS | SENAN |
| 35 | JORDI SARLE MARFULL | EL SOLERÀS |
| 36 | JOSEP MARIA PREIXENS FLIX | EL SOLERÀS |
| 37 | RAMON MARIA ARBÓS PALAU | TARRÉS |
| 38 | RAMON VALLVERDU ARBOS | TARRÉS |
| 39 | ENRIC RIUS ORTIZ | ELS TORMS |
| 40 | JOSEP BARDIA PREIXENS | ELS TORMS |
| 41 | MARIO URREA MARSAL | TORREBESSES |
| 42 | FRANCESC FARRE ORO | TORREBESSES |
| 43 | MARIA ROSA ALEMANY GINÉ | EL VILOSELL |
| 44 | MARTA LLADO TERES | EL VILOSELL |
| 45 | JOSEP MARIA TARRAGO CLIVILLE | VINAIXA |
| 46 | ALAIN ANGLES PEREZ | VINAIXA |

Secretària

Eva Forcat Escolà

|  |  |
| --- | --- |
| Nombre legal de membres de la Junta General .................................... | 50 |
| Nombre de membres que assisteixen a la sessió de la Junta .................. | 46 |

Reunits de forma telemàtica, essent les 7 del vespre del dia 21 desembre de 2021 es reuneixen, prèvia i en primera convocatòria, els vocals designats pels municipis mancomunats, a l’objecte de celebrar la present sessió ordinària amb el següent:

**ORDRE DEL DIA**

|  |  |
| --- | --- |
| **1.-** | Aprovació acta sessió anterior. |
| **2.-** | Aprovació del Compte General de la Mancomunitat 2019. |
| **3.-** | Aprovació inicial del Pressupost de la Mancomunitat per al 2020 |
| **4.-** | Elecció d’un nou membre de la Comissió Gestora en substitució de la Sra. M. José Invernón Mòdol que causa baixa. |
| **5.-** | Informes de presidència. |
| **6.-** | Precs i preguntes. |

**DESENVOLUPAMENT DE LA SESSIO**

|  |  |
| --- | --- |
| **1.-** | **APROVACIÓ ACTA SESSIÓ ANTERIOR.** |

Es dóna per llegida l’acta de la sessió 4/2019 de constitució de la Mancomunitat celebrada el passat 11 de desembre de 2019 que sense cap esmena es aprovada per UNANIMITAT dels 46 membres presents.

|  |  |
| --- | --- |
| **2.-** | **APROVACIÓ DEL COMPTE GENERAL DE LA MANCOMUNITAT 2019.** |

A la vista dels següents antecedents:

1. Que en data 10 de juny de 2020 el President va convocar la Comissió Especial de Comptes per a l’aprovació del Compte general de l’exercici 2019.

2. Que en data 17 de juny de 2020 es va celebrar la Comissió Especial de Comptes

3. Que la Comissió Especial de Comptes va informar favorablement en relació al Compte general de l’exercici 2019.

4. Que en data 19 de juny de 2020 es va publicar l’edicte d’exposició pública al BOPL número 118.

5. Que el termini en què es van poder presentar reclamacions i objeccions va ser en els quinze dies següents i vuit més que estableix la llei.

6. Que durant el termini d’exposició pública del compte general de la corporació corresponent a l’exercici de 2019, així com en els vuit dies més per formular objeccions i observacions, no s’han presentat objeccions o reclamacions.

El President sotmet el punt a votació que es aprovada per UNANIMITAT dels 46 membres presents per la qual cosa s’adopten els següents acords:

**Primer.-** Aprovar el compte general de la Mancomunitat per a l’Abastament d’Aigua potable a la Comarca de les Garrigues, corresponent a l’exercici de 2019.

**Segon.-**  Trametre el compte general a la Sindicatura de Comptes de Catalunya per a la seva fiscalització.

|  |  |
| --- | --- |
| **2.-** | **APROVACIÓ INICIAL DEL PRESSUPOST DE LA MANCOMUNITAT, EXERCICI 2021.** |

Vist l’expedient del pressupost de la Mancomunitat per a l’exercici de 2021, elaborat per la Presidència i que es va trametre a tots els vocals, essent el seu resum per capítols el següent:

|  |  |  |  |
| --- | --- | --- | --- |
| **ESTAT D'INGRESSOS** | | | |
|  | | | € |
|  |  |  | |
| **CAP. III** | **TAXES i ALTRES INGRESSOS ..............................................** | **732.000,00,--** | |
| **CAP. IV** | **TRANSFERÈNCIES CORRENTS ............................................** | **15.000,--** | |
| **CAP. V** | **INGRESSOS PATRIMONIALS ................................................** | **5.000,--** | |
| **CAP. VII** | **TRANSFERÈNCIES DE CAPITAL ..........................................** | **15.000,--** | |
|  | **TOTAL PRESSUPOST INGRESSOS ........................... 767.000,00-- =====================================================** | | |
| **ESTAT DE DESPESES** | | | |
|  | | | € |
| **CAP. I** | **DESPESES DE PERSONAL ....................................................** | **32.000,00--** | |
| **CAP. II** | **DESPESES EN BÉNS CORRENTS i SERVEIS ......................** | **718.000,00,--** | |
| **CAP. III** | **DESPESES FINANCERES ......................................................** | **2.000,--** | |
| **CAP. VI** | **INVERSIONS ............................................................................** | **15.000,--** | |
|  | **TOTAL PRESSUPOST DE DESPESES ...................... 767.000,00,--**  **=====================================================** | | |

**PLANTILLA ORGÀNICA**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**PERSONAL FUNCIONARI DE CARRERA:**

|  |  |  |  |  |
| --- | --- | --- | --- | --- |
| PLACES | DENOMINACIÓ | GRUP |  |  |
| 1 | Secretaria - Intervenció | A**1** |  | En règim d’acumulació |

**PERSONAL LABORAL:**

|  |  |  |  |  |
| --- | --- | --- | --- | --- |
| PLACES | DENOMINACIÓ | CATEGORIA | SITUACIÓ | DOTACIÓ |
| 1 | Auxiliar administratiu | Auxiliar administrativa **TP** | Ocupada | 9.650,-- € |

**TP**: contracte a temps parcial.

**RELACIÓ DE PERSONAL DE LA MANCOMUNITAT**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**PERSONAL FUNCIONARI:**

|  |  |
| --- | --- |
| NOM | LLOC DE TREBALL |
| Eva Forcat Escolà ........................... | Secretaria-interventora |

**PERSONAL LABORAL:**

|  |  |
| --- | --- |
| NOM | LLOC DE TREBALL |
| Núria Filella i Prunera .................................. | Auxiliar Administrativa |

**BASES D’EXECUCIÓ DEL PRESSUPOST DE LA MANCOMUNITAT CORRESPONENTS A L'EXERCICI DE 2021**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*D'acord amb el que estableix l'article 165.1 del Text refós de la Llei Reguladora de les hisendes locals, aprovat pel Reial Decret legislatiu 2/2004, de 5 de març, s'estableixen les següents bases d'execució del pressupost d'aquesta Mancomunitat per a l'exercici de 2021*

***BASE 1.- Pressupost, àmbit***

*El pressupost correspon exclusivament a la Mancomunitat Intermunicipal per a l’Abastament d’Aigua Potable a la Comarca de les Garrigues.*

*El pressupost de la Mancomunitat es presenta equilibrat, essent el seu resum el següent:*

|  |  |
| --- | --- |
| *INGRESSOS* | *DESPESES* |
|  |  |
| **767.000,00***,-- €* | **767.000,00***,-- €* |

***BASE 2.- Nivells de vinculació jurídica dels crèdits***

*Els crèdits per a despeses es destinaran exclusivament a la finalitat específica pels quals hagin estat autoritzats, amb referència a les diferents àrees de despesa i capítols econòmics aprovats, o a les modificacions que així mateix s'aprovin.*

*Els crèdits autoritzats als que s'ha fet referència tenen caràcter limitador i vinculant.*

*La vinculació jurídica d'aquests crèdits, conforme a l'autoritzat per l’article 172.2 del Text refós de la Llei Reguladora de les Hisendes Locals, queda fixada a nivell d’àrea de despesa (respecte de la classificació per programes), i a nivell de capítol (respecte de la classificació econòmica).*

***BASE 3.- Modificació dels Crèdits pressupostaris***

*1. Crèdits extraordinaris i suplements de crèdits*

*Quan s'hagi de realitzar alguna despesa que no es pugui demorar fins l'exercici següent i no existeixi crèdit o sigui insuficient o no ampliable el consignat en el pressupost, la Presidència incoarà un dels següents expedients:*

*- De concessió de crèdit extraordinari*

*- De suplement de crèdit*

*Aquests expedients es finançaran:*

*- Amb càrrec al romanent líquid de tresoreria*

*- Amb majors ingressos efectivament reconeguts*

*- Amb majors ingressos recaptats sobre els totals previstos en el pressupost.*

*- Mitjançant anul·lacions o baixes dels crèdits de partides de despeses no compromeses, sempre que es pugin reduir sense pertorbació del servei.*

*Quan a la tramitació se seguirà el mateix procediment que per a l'aprovació del pressupost.*

*2. Ampliacions de Crèdit*

*No s’ha previst cap partida ampliable.*

*3. Transferències de Crèdits*

*D'acord amb els articles 179 i 180 del Text refós de la Llei Reguladora de les Hisendes Locals, els crèdits de les diferents partides de despeses del pressupost del Consorci poden ser transferits a altres partides del mateix pressupost, prèvia tramitació del corresponent expedient. Els òrgans competents per la seva autorització seran:*

*- La Presidència, sempre que es refereixi a altes i baixes de crèdits de personal, encara que pertanyin a diferents àrees de despesa, i també quan es tracti de crèdits entre partides que tinguin la mateixa àrea de despesa.*

*- La Junta General, en els supòsits de transferències de crèdits entre partides pertanyents a diferents àrees de despesa.*

*Tramitació:*

*- Les transferències autoritzades per la Presidència requeriran informe previ de la Intervenció sobre la disponibilitat del crèdit o crèdits a minorar. Una vegada s'hagi adoptat la resolució aprovatòria corresponent, aquesta entrarà en vigor.*

*- En les transferències de la competència de la Junta General se seguirà el mateix procediment que per a l'aprovació del pressupost.*

*4. Generació de crèdits per ingressos*

*Podran incrementar-se els crèdits pressupostaris de l'estat de despeses com a conseqüència d'ingressos de naturalesa no tributària procedents de les operacions referides a l'article 181 del Text refós de la Llei Reguladora de les Hisendes Locals (aportació, subvenció, alienació de béns, ingressos per prestació de serveis o reembossament de préstecs).*

*S'haurà de formar expedient que contindrà:*

*- Certificació de l'interventor d'haver-se ingressat o sobre l'existència del compromís d'ingressar els recursos concrets. La certificació haurà d'efectuar-se tenint a la vista el document original pel que s'origini el compromís o l'obligació en ferm d'ingrés per la persona física o jurídica en particular.*

*- Informe en el que es deixi constància de l'existència de correlació entre l'ingrés i el crèdit generat.*

*- Els crèdits generats amb base en drets reconeguts en ferm però no recaptats, no seran executius fins que es produeixin els ingressos.*

*- Determinació concreta dels conceptes del pressupost d'ingressos on s'hagi produït un ingrés o compromís d'ingrés no previst en el pressupost inicial o que excedeixi de la seva previsió inicial i la quantia de l'ingrés o compromís.*

*- Es fixaran les partides pressupostàries de despeses i el crèdit generat com conseqüència dels ingressos afectats.*

*Correspon l'aprovació de l'expedient a la Presidència, previ informe de l'interventor.*

*5. Incorporació de romanents de crèdit*

*Tenen la consideració de romanents de crèdit, els saldos dels crèdits definitius no afectats al compliment d'obligacions reconegudes.*

*Els crèdits d'aquelles partides pressupostades de despeses que formen el pressupost general, podran ser incorporats com romanents de crèdit, als pressupostos de l'exercici següent d'acord amb les normes que a continuació s'indica.*

*- Es poden incorporar els crèdits extraordinaris, els suplements de crèdits i les transferències de crèdits, que hagin estat aprovades en l'últim trimestre de l'exercici; també els crèdits que cobreixin compromisos o disposicions de despeses aprovats pels òrgans competents i que a 31 de desembre no hagin estat aprovades com a obligació reconeguda i liquidada per l'òrgan competent.*

*- Quan el finançament es produeixi mitjançant el romanent líquid de tresoreria el seu import es farà constar en el concepte corresponent del pressupost d'ingressos.*

*- Correspon l'aprovació de l'expedient a la Presidència, previ informe de l'interventor.*

*6. Baixes de crèdits per anul·lació*

*Sempre que els crèdits de les diferents partides de despeses dels pressupostos que integren el general, puguin ser reduïts o anul.lats sense pertorbació del respectiu servei al que vagin destinats, podran donar-se de baixa, amb l'observança dels següents tràmits:*

*- Es requerirà la formació de l'expedient a iniciativa de la Presidència, el qual en tot cas inclourà un informe de l'interventor i l'aprovació per la Junta General.*

*- Quan les baixes de crèdits, es destinin a finançar suplements o crèdits extraordinaris, formaran part de l'expedient que es trameti per a l'aprovació de les esmentades operacions i la seva tramitació haurà d'ésser la que s'indica en l'apartat corresponent d'aquesta Base.*

*- En el supòsit que les baixes es destinin al finançament de romanents de tresoreria negatius o aquella finalitat que es fixi per acord de la Junta General, seran immediatament executives sense necessitat d'efectuar cap nou tràmit.*

***BASE 4.- Normes sobre el procediment d'execució dels pressupostos***

*1. Autorització, disposició i reconeixement de despeses*

*Amb càrrec als crèdits de l'estat de despeses del pressupost de la Mancomunitat, l'autorització, disposició i reconeixement de l’obligació, correspondrà:*

*A la Junta General per a l'adquisició de béns i drets; el reconeixement d'obligacions derivades d'obres, serveis i subministraments; el reconeixement extrajudicial de crèdits, quan no existeixi dotació pressupostària i operacions de concessió de "quita" i "espera"; i la resta de despeses en assumptes que siguin de la seva competència. tot d'acord amb el règim competencial establert en l'article 52.2 i concordants del Text refós de la Llei Municipal i de règim local de Catalunya, aprovat pel Decret Legislatiu 2/2003, de 28 d'abril.*

*A la Presidència en tots els supòsits que no corresponguin a la Junta General i en especial en els establerts a l'article 53 i concordants del Text refós de la Llei Municipal i de règim local de Catalunya, aprovat pel Decret Legislatiu 2/2003, de 28 d'abril.*

*2. Liquidació d'obligacions*

*La liquidació de les obligacions, una vegada reconeguda la despesa, correspondrà a la Presidència.*

*3. Ordenació del pagament i pagament efectiu*

*L'ordenació de pagaments d'aquelles obligacions prèviament reconegudes correspondrà a la Presidència. Les ordres de pagament s'hauran d'acomodar al pla de disposició de fons, tenint prioritat en tot cas les despeses de personal i les obligacions contretes en exercicis anteriors.*

*No podran expedir-se ordres de pagament sense que prèviament s'hagi acreditat documentalment davant l'òrgan competent per reconèixer les obligacions, la realització de la prestació o el dret del creditor i tot això de conformitat amb les resolucions aprovatòries de l'autorització i compromís de la despesa.*

*Exigència comuna a tota classe de pagaments: Abans d'efectuar els pagaments s'haurà d'exigir al perceptor material, l'exhibició del seu DNI, i el seu número serà anotat al document acreditatiu del pagament que es faci.*

*S’exigirà la factura electrònica per imports superiors a tres mil euros (3.000,-- €).*

*4. Acumulació de les fases que integren el procés de gestió de la despesa, o operacions mixtes*

*En un sol acte administratiu es podrà acumular l'autorització, la disposició i el reconeixement de l’obligació*

*Perquè procedeixi l'acumulació de les diferents fases de gestió de la despesa, serà requisit imprescindible que l'òrgan que adopti la decisió, tingui competència originària, delegada o desconcentrada per acordar totes i cada una de les fases que en les resolucions s'incloguin.*

*La Presidència, en relació a les despeses en les que tingui atribuïda la competència, pot acumular en un sol acte totes les fases (ADO-P-MP), així s'entendrà que totes les actuacions esmentades són simultànies a l'ordenació i manament de la despesa, per la qual cosa amb la signatura del manament de pagament s'inclouran totes les fases.*

***BASE 5.- Despeses de caràcter plurianual***

*La realització de les despeses de caràcter plurianual se subordinarà al que disposa l'article 174 del Text refós de la Llei Reguladora de les Hisendes Locals i resta de disposicions concordants.*

***BASE 6.- Existència efectiva de fons abans de contractar o d’adquirir compromisos de despesa.***

*Encara que existeixi partida pressupostària no es podrà procedir a la contractació d’obres o serveis o adquirir cap compromís de despesa si no es disposa del finançament efectiu mitjançant l’existència dels fons corresponents.*

***BASE 7. De les ordres de pagament***

*1. Manaments de pagament*

*Per autoritzar-se un manament de pagament s'exigirà la factura original, garantida pel segell o signatura de la casa subministradora. Tots els manaments de pagament s’expediran en base al document comptable que incorpori l’obligació a què es refereix el pagament. Les factures o altres documents, que donin lloc al manament de pagament, hauran de ser originals. En cap cas es pagaran quantitats amb còpies simples de factures, de documents o de justificants de pagament.*

*Quan a les retribucions del personal, la nòmina serà el document comptable que generarà el manament de pagament. Les nòmines recolliran les retribucions del personal fixades en el pressupost i acrediten que els funcionaris i personal laboral han prestat els serveis que en elles s'assenyalen i retribueixen. El Pagament de les nòmines s’efectuarà entre els dies 22 i 28 de cada mes.*

*2. Forma de pagament.*

*La modalitat normal de pagament serà la transferència bancària que la Mancomunitat efectuarà al compte dels creditors.*

*S’exigirà que totes les factures expressin el compte bancari on s’hagi de fer el pagament. No s’admetrà cap factura que no porti aquest requisit.*

*Com excepció podrà domiciliar-se en el compte bancari de la Mancomunitat el pagament d’aquells rebuts periòdics corresponent als subministraments d’electricitat, telèfon, assegurances, lloguer de fotocopiadora, etc.*

*De Forma molt restrictiva es podrà pagar en efectiu, per Caixa Corporació, despeses d’import molt petit.*

*3. Ordres de pagament a justificar*

*Les ordres de pagament que puguin expedir-se a justificar, hauran d'ajustar-se al que disposen els articles 190 del Text refós de la Llei Reguladora de les Hisendes Locals i els preceptes concordants de la Llei General Pressupostària.*

*S'haurà de portar un llibre especial on es facin constar els manaments de pagament expedits amb el caràcter de “a justificar”; s'inscriurà el perceptor i les quantitats pendents de justificar.*

*La justificació de les ordres de pagament s'haurà d'efectuar en el termini de tres mesos com a màxim, davant la Intervenció de la Mancomunitat, acompanyant factures i documents autèntics que justifiquin la sortida de fons.*

*L'import màxim dels pagaments a justificar es limita a cinc-cents euros.*

***BASE 8. Recursos ordinaris***

*A tots els efectes, excepte norma especial i preferent, s'entendrà que els recursos ordinaris de la Mancomunitat són els inclosos als capítols 3, 4 i 5. Així, per a l’exercici de 2020, mentre no e s modifiqui el pressupost, s'entendrà que els recursos ordinaris del pressupost ascendeixen a la quantitat de* ***767.000,00****€.*

Josep Maria Tarragó (Vinaixa) es manifesta que el seu vot serà una abstenció atès que no s’ha rebut la informació del pressupost desglossada i que per un altre any agrairien rebre la informació més detallada amb antel·lació.

El President diu que entén l’abstenció i la Secretària es compromet a trametre a tots els membres de la Junta General el Pressupost detallat.

El President sotmet el punt a votació que es aprovat per MAJORIA SIMPLE dels membres presents (19 vots a favor i 18 abstencions)

**Primer.-** Aprovar inicialment el pressupost de la Mancomunitat, junt amb els seus annexes (personal, inversions i bases d’execució) per a l’exercici de 2021.

**Segon.-** Exposar aquest acord a informació pública durant el termini de vint dies perquè tots els interessats puguin presentar al.legacions i reclamacions que tinguin per convenient. En el supòsit de que no es presentés cap reclamació el pressupost es considerarà definitivament aprovat.

**Tercer.-** Un cop aprovat definitivament, trametre el pressupost per via telemàtica al Ministeri d’Hisenda i a la Direcció General d’Administració Local.

|  |  |
| --- | --- |
| **4.-** | **ELECCIÓ D’UN NOU MEMBRE DE LA COMISSIÓ GESTORA EN SUBSTITUCIÓ DE LA SRA. M. JOSÉ INVERNÓN MÒDOL QUE CAUSA BAIXA.** |

Atès que la Sra. Maria José Invernón Mòdol (Aspa) ha manifestat de forma fefaent la seva voluntat de cessar com a membre de la Junta General i de la Comissió Gestora.

Per acord de Ple de l’Ajuntament d’Aspa celebrat en data 17 de setembre de 2020 va aprovat el nomenament, conforme l’art. 5 del Reglament d’organització de la Mancomunitat de:

TITULARS

Fermín Masot Aymí

Roger Masot Ariño

SUPLENT

José Javier Aixut Cirera

Els esmentats membres proposats per l’Ajuntament d’Aspa passen a ser membres de ple dret de la Junta General al haver estat escollits conforme l’art. 6 dels Estatuts de la Mancomunitat.

Atès que l’art. 4 del Estatuts de la Mancomunitat disposa que “La Comissió Gestora estarà formada per set membres que hauran de tenir al condició de regidors o batlles i que seran nomenats per la Junta General entre els seus membres”.

La Secretària pregunta si hi ha algun membre de la Junta General interessat al que el Sr. Aleix Duaigües mostra el seu interès per presentar-se dient que és d’un poble molt proper i que creu que el Segrià ha de tenir representació.

El Sr. Alain Anglès per la seva part es presenta voluntari per formar part de la Comissió Gestora perquè després de la seva experiència en el tema hidràulic podria ajudar en el tema de la gestió i coneixement tècnic de l’aigua, diu que ha estat més de 30 anys al gremi i ara que està pràcticament jubilat creu que pot aportar bastant coneixement i que independentment dels colors s’ha de procurar fer una gestió eficient pel que fa ratis, potència, consum, analítiques, rendiments, etc.

Per la qual cosa mitjançant votació nominal, en la qual es pot votar a un sol membre de la Junta General que no formi part actualment de la Comissió Gestora, es procedeix a l’elecció del nou membre que ha de integrar la Comissió Gestora de la Mancomunitat. Es comptabilitzen 44 vots corresponent, amb el següent resultat:

|  |  |
| --- | --- |
|  | Vots |
| ALAIN ANGLES PEREZ | 23 |
| ALEIX DUAIGUES ARBONES | 21 |

En conseqüència es proclama membre de la Comissió Gestora a la persona que ha obtingut més vots:

|  |  |
| --- | --- |
|  | MUNICIPI |
| ALAIN ANGLES PEREZ | VINAIXA |

Atès que el Sr. Anglès ja forma part de la Comissió de Comptes, expressa la seva voluntat de renunciar a formar part de la Comissió de Comptes.

El Sr. Mario Urrea intervé dient que s’hauria de plantejar canviar els estatuts i el reglament perquè enlloc hi ha incompatibilitat per estar a la Comissió Gestora i la Comissió de comptes perquè aquests estatuts van sorgir quan la Mancomunitat era un “grup d’amics” i ara està totalment polititzat.

El President reconeix que s’ha de posar fil a l’agulla per adaptar els Estatuts als nous temps.

|  |  |
| --- | --- |
| **5.-** | **INFORMES DE PRESIDÈNCIA.** |

Com a resum del 2020 fatídic vol apuntar que el tema de les obres del temporal de l’octubre del 2019 és el que ens ha tingut ocupats part de l’any 2020 i que tret d’una obra petita del temporal Dana les del Glòria ja estan acabades. Vam haver de fer una pòlissa per atendre als pagaments però ara mateix ja està tot certificat i pagat.

El segon tema importat és la redacció dels plecs de la nova licitació amb l’ajuda de l’empresa E3G, avui estava previst fer l’aprovació d’aquests però encara no està lligat del tot. Contra més bé ho fem més possibilitats hi ha de que impugnin les empreses.

Hi ha hagut diverses avaries que s’han anat arreglant i pel que fa a les analítiques, s’ha traslladat a l’empresa Sorea per fer l’extracció simultàniament amb la Diputació i que aquestes siguin convergents.

|  |  |
| --- | --- |
| **6.-** | **PRECS I PREGUNTES.** |

El Sr. Marc Saltó de Senan diu que hi ha un lloc de difícil accés entre l’Espluga i Senan a causa de les pluges. El president es compromet a reparar-ho.

El Sr. Tarragó informa que l’ACA cada any treu una subvenció per abastament en alta que la Mancomunitat mai no demana i pregunta si està previst demanar-la en un futur tenint en compte que les canonades cada cop són més velles i s’hauria de per un pla d’inversió de renovació de canonades, cosa que ha trobat a faltar als pressupostos. El President diu que hi ha diferents línies i quan surti la convocatòria valoraran si es presenta sol·licitud en aquesta línia o la redacció del projecte de Planta de l’Albagés.

El Sr. Alain Anglès pregunta pels rendiment hidràulic de la xarxa de la Mancomunitat. El president diu que un cop es finalitzi l’estudi d’E3G ho sabrem i es plasmarà al plec de clàusules. L’Elena Llauradó diu que precisament les clàusules del nou plec serà el subministrament d’informació que actualment no ens dona informació, concretament la dada preguntada dels rendiments, també informa de la incorporació d’un perfil tècnic per fiscalitzar a l’empresa arran d’una reflexió del Sr. Tarragó en aquest sentit.

El Sr. Tarragó també exposa que arran de les obres a Vinaixa pels aiguats es va cobrar a la Mancomunitat la taxa de permís d’obres i demana que de cara al futur es faci un conveni de la Mancomunitat amb tots els municipis per tal d’evitar que la Mancomunitat hagi de pagar per aquest fet.

El Sr. Isaies Cos pregunta quan s’arranjarà les obres pendents a Senan, el President diu que al més aviat possible.

El Sr. Josep Cunillera es queixa de les actuacions en un tram de canonada de l’Espluga fet un nyap i demana quan diners s’hi han invertit els últims anys. El president creu que arran de les pluges va caure un talús que va trencar-la, altrament es va fer una actuació a la pista amb formigó que no es va acabar d’agermanar amb el reg asfàltic i que des de l’Ajuntament s’acabarà d’arreglar la pista perquè no hi hagi més fuites. S’ha arribat a l’acord de que la Mancomunitat pagui una part de l’asfalt.

I sense mes assumptes a tractar, s’aixeca la sessió essent les 20:39 del vespre.

Ho certifico, la Secretaria

VIST-i-PLAU

**EL PRESIDENT**

**Francesc Josep Esquerda Tamarit**